kadayan déníng kawicaksanan kålå wau. Kawicaksanan ing dintên Kêmís ngginakakên båså Jawi inggíh trêp kaliyan kaanan samangké. Nyatanipún mbótên namúng laré-laré kémawón ingkang angèl ngginakakên båså Jawi. Malah kathah pêjabat ingkang gróthal-grathúl ngginakakên båså Jawi. Båså Jawinipún lajêng gadho-gadho campúr kaliyan båså Indonesia. Cak-cakanipún båså Jawi ingkang makatên pinanggih wóntên ing kithå-kithå ingkang bèntên manawi katandhingakên kaliyan ing padhusunan. Kathah Pak Camat utawi Pak Lurah ingkang lancar ngginakakên båså Jawi. Inggíh amargi asríng dipún ginakakên, båså Jawinipún lajêng saé lan lancar. Babagan praktèk ngginakakên båså Jawi jumbúh kaliyan paribasan 'witíng biså jalaran såkå kulinå'. Manawi kulinå ngginakakên båså Jawi inggih lajêng trampíl lan lancar. Kawicaksanan dintên Kêmís ngginakakên båså Jawi ing kantór-kantór dipún tanggapi saé déníng masyarakat. Malah wóntên ingkang usúl supadós ing sêkolahan-sêkolahan inggíh ngginakakên båså Jawi. Wóntên malíh usulan arupi